Diari Oficial de la Generalitat Valenciana


Sumari del DOGV 6519, del 12-05-2011 (2011/4856)

Notificació de la sentència dictada en el procediment de filiació número 952/2009.
----------------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4856


Organisme emissor
:   Jutjat d'Instrucció Número 1 de Torrent

Tipus de document
:   Edicte

Notificació de la sentència dictada en el procediment de filiació número 952/2009. [2011/4856]  
Filiació 000952/2009  
De: Elena Murcia Sosa.  
Procurador: Antonio Babero Giménez.  
Contra: Antonio Raymond Ferrero Meussent.  
Procurador/a: -  
Certificat  
M.ª José Perosanz Sanchis, secretària judicial del Jutjat d'Instrucció número 1 de Torrent (abans mixt 3), certifique que en les actuacions de filiació paterna extramatrimonial número 952/2009-B s'ha dictat la sentència de data 29 de juny de 2010 que es transcriu, literalment, a continuació:  
«Sentència número 90/2010  
Torrent, 29 de juny de 2010  
M.ª Ángeles Sierra Fernández-Victorio, magistrada jutgessa d'Instrucció número 1 de Torrent (abans mixt 3), he vist les actuacions seguides amb el número 952/2009, iniciades a instàncies d'Elena Murcia Sosa, representada pel procurador dels tribunals Antonio Babero Giménez i assistida pel lletrat José Luis Garrigues Sanjuán, contra Antonio Raymond Ferrero Meussent, el qual no va contestar a la demanda i va ser declarat en rebel·lia, i amb la intervenció del Ministeri Fiscal, sobre judici de sol·licitud de reconeixement de filiació paterna no matrimonial del menor B. M. S., i atesos els següents:  
  
Antecedents de fet  
  
Primer. En data 29 de setembre de 2009 la demandant Elena Murcia Sosa va presentar la demanda de judici verbal en exercici d'acció de reconeixement de filiació paterna per al fill de la demandant B. M. S. contra Antonio Raymond Ferrero Meussent en què sol·licitava sentència en aquest sentit amb la seua anotació al registre civil i sol·licitud d'exclusió de la pàtria potestat i funció tuïtiva del pare si la filiació es verifica amb oposició del demandat. Aquesta es va basar en el relat de fets i en els raonaments jurídics que va estimar aplicables de manera pertinent, i hi va acompanyar els documents oportuns al seu parer per a fundar els seus drets i va acabar sol·licitant al Jutjat que, amb els tràmits legals previs de conformitat amb la pètita de la seua demanda, dictara sentència que reconeguera que pertocava la petició sol·licitada.  
  
Segon. En virtut de la interlocutòria dictada per aquest Jutjat en data 2 d'octubre de 2009, es va admetre a tràmit la demanda, amb la verificació d'ofici prèvia de la concurrència dels requisits integrants de la jurisdicció i competència d'aquest òrgan judicial, així com al voltant de la capacitat, representació i postulació processal necessàries per a comparéixer en judici. En la mateixa resolució es va acordar traslladar la demanda al progenitor interpel·lat i al Ministeri Fiscal -aquest últim en virtut de la seua especial legitimació conferida per l'afectació a menors d'edat del resultat del litigi- i se'ls va citar a termini perquè en 20 dies formularen la seua contestació.  
En data 23 d'octubre de 2009 va comparéixer en les actuacions el Ministeri Fiscal, que va contestar la demanda en els termes del seu escrit i dins del terme legal. Posteriorment, i una vegada citat a termini el demandat Antonio Raymond Ferrero Meussent a través de la seua esposa, es va dictar la provisió de 3 de febrer de 2010, per la qual es va considerar contestada la demanda pel Ministeri Fiscal, es va declarar en rebel·lia el demandat i es va assenyalar per a la celebració del judici el dia 25 de març de 2010, a les 11.15 hores.  
Tercer. A l'acte de la vista oral, que va tindre lloc el dia esmentat, es va desenvolupar aquesta vista com prescriu l'article 443 de la Llei d'Enjudiciament Civil en relació amb les especialitats previstes per als judicis matrimonials, per remissió al seu torn de l'article 770.6 del mateix text legal. Obert l'acte i concedida la paraula a l'actora, es va ratificar en el seu escrit de demanda i el Ministeri Fiscal es va ratificar en el seu escrit i va sol·licitar sometre's al resultat de la prova.  
Practicades les proves sol·licitades, tot seguit van quedar les actuacions en poder del jutge per a dictar la resolució pertinent.  
  
Fonaments jurídics  
  
Primer. Amb aquest judici la part demandant pretén que es declare que B. M. S., fill de la demandant, és al seu torn fill del demandat Antonio Raymond Ferrero Meussent, i s'exercita el dret que li confereix l'article 114 del Codi Civil, segons el qual la filiació es pot acreditar o per inscripció al registre civil o per sentència que la determine legalment, per la presumpció d'estat. Estableix també l'article 120 del mateix text legal que la filiació no matrimonial pot establir-se per sentència ferma.  
  
Respecte del procediment, l'article 748 de la Llei d'Enjudiciament Civil estableix clarament la regulació per aquest procediment de les accions que versen sobre filiació, paternitat i maternitat. En el present cas, s'ha presentat també de conformitat amb el que estableix l'article 767 del text legal a què es fa referència un principi de prova dels fets en què es funda, i consta el demandat amb el menor per al qual es demana la paternitat en braços, així com una sentència penal en què en els fets provats s'acredita que el denunciat Antonio Raymond Ferrero Meussent i la denunciant que era Elena Murcia Sosa han mantingut una relació sentimental fruit de la qual tenen un fill comú.  
  
Segon. De la prova practicada a l'acte del judici, concretament les testificals de les persones esmentades. Aquestes són determinants a fi que es reconeguera que la demandant Elena Murcia Sosa va tindre una relació sentimental amb Antonio Raymond Ferrero Meussent de la qual va nàixer un fill comú. Totes les parts comparegudes realitzen la declaració amb coneixement que els coneixien com a parella i com a pares del menor, sent-ne la procedència del seu reconeixement de distinta procedència, per veïnat, amistat, etc.  
Al costat d'això, el demandat no ha comparegut a l'acte del judici, ni ha contestat a la demanda, però no oposa res respecte d'això, i tampoc no es pot realitzar la prova de paternitat per la falta de compareixença d'aquest a les actuacions.  
L'article 767 de la Llei d'Enjudiciament Civil estableix clarament la possibilitat de la investigació de la paternitat amb tot mitjà de prova, inclosa la biològica, i la negativa injustificada a sotmetre's a la prova biològica permet al tribunal declarar la filiació reclamada sempre que hi haja altres indicis de la paternitat.  
En aquest supòsit hi ha clars indicis d'aquesta paternitat, atés que moltes persones reconeixen l'existència de la relació entre ambdós i el naixement d'un menor com a fill d'ambdós. El mateix Jutjat Penal 3 de València va reconéixer en la sentència del judici oral 253/2005 per delicte de violència domèstica en els fets provats de la sentència l'existència d'aquesta relació i el naixement d'un fill comú.  
Per la seua banda, el demandat no s'ha oposat, i únicament ha fet desistiment de l'exercici del seu dret d'oposició a aquesta paternitat, i no ha al·legat res pel que fa a això, ni ha comparegut per a res, per la qual cosa una vegada demanada la prova d'interrogatori d'aquest i atés que no ha comparegut cal configurar aquesta posició i declaració d'aquest com a confés i com a reconeixedor dels fets en què es funda la demanda. Això unit a la resta de les proves determina la declaració de la filiació paterna del menor B. M. S. respecte del demandat en aquestes actuacions Antonio Raymond Ferrero Meussent.  
Tercer. Del que s'ha exposat es desprén que cal estimar la demanda formulada per l'actor, i condemnar la demandada a sotmetre's a aquesta resolució. Sense fer pronunciament sobre la privació de la pàtria potestat ja que no existeix oposició expressa del demandat.  
Quart. De conformitat amb el que disposa l'article 523 de la Llei d'Enjudiciament Civil, petoca fer expressa condemna respecte a les costes causades i imposar-li-les al demandat.  
Cinqué. Una vegada presentat un escrit després que les actuacions ha quedat vistes per a sentència com a petició d'una errada pel que fa al segon cognom del menor i de la mare, es considera realitzada aquesta manifestació i corregit amb caràcter general el cognom Sosa en comptes de Sola.  
Vistos els articles esmentats i els altres aplicables de manera general i pertinent a aquest cas.  
   
Dispositiva  
Estime íntegrament la demanda interposada per Elena Murcia Sosa, representada pel procurador dels tribunals Antonio Barbero Giménez i assistida pel lletrat José Luis Garrigues Sanjuán, contra Antonio Raymond Ferrero Meussent, el qual va ser declarat en rebel·lia i amb la intervenció del Ministeri Fiscal, condemne a aquest últim a sotmetre's a la declaració de reconéixer la filiació paterna no matrimonial d'Antonio Raymond Ferrero Meussent pel que fa al menor B. M. S. I condemne la part demandada a sotmetre's a aquesta resolució i amb expressa imposició de costes a la part demandada.  
  
Notifiqueu aquesta sentència a les parts i al Ministeri Fiscal, i feu-los saber que contra aquesta es pot interposar un recurs d'apel·lació davant d'aquest Jutjat per a l'Audiència Provincial de València, el qual es podrà preparar dins del termini de cinc dies comptadors des de l'endemà de la notificació, en la forma i amb els requisits que es regulen en els articles 457 i següent de la Llei d'Enjudiciament Civil.  
Comuniqueu aquesta sentència, una vegada siga ferma, a l'encarregat del registre civil on conste inscrit el naixement de B. M. S., als efectes que pertoquen.  
Aquesta és la meua sentència, que pronuncie, mane i firme.  
Publicació. La sentència anterior la va llegir i publicar la jutgessa que la subscriu, mentre estava celebrant audiència pública en el dia de hui. En done fe».  
El que s'ha transcrit anteriorment concorda bé i fidelment amb l'original a què em remet perquè es publique a través d'edictes a fi que valga de notificació al demandat en parador ignorat, Antonio Raymond Ferrero Meussent, i estenc aquest certificat.  
  
Torrent, 24 de març de 2011.- La secretària judicial: M.ª José Perosanz Sanchis.